विद्यार्थी मित्रों का धरना जारी
पांचसूत्री मांगों को लेकर विद्यार्थी मित्रों का धरना शुक्रवार को पांचवें दिन जिला कलेक्टर कार्यालय के समक्ष जारी रहा। हालांकि संबंधित विभाग के अधिकारी धरना स्थल पर पहुंचे और उनकी समस्याओं का निस्तारण शीघ्र करने का आश्वासन दिया। लेकिन विद्यार्थी मित्रों ने ग्राम पंचायत सहायकों की भर्ती प्रक्रिया में सभी विद्यार्थी मित्रों का चयन होने तक धरना जारी रखने की घोषणा की। विभिन्न शिक्षक संगठनों के पदाधिकारी भी धरना स्थल पर पहुंचे। विद्यार्थी मित्रों ने अपनी पांच सूत्री मांगों को लेकर जिला मुख्य कार्यकारी अधिकारी को ज्ञापन सौंपा जिस पर मुख्य कार्यकारी अधिकारी ने राज्य सरकार से निर्देश लेकर शीघ्र कार्यवाही करने का आश्वासन दिया। ज्ञापन देने गए प्रतिनिधि मंडल में जगदीश कड़वासरा, दीवान दान रतनू, अरविंद, राजू भादू, हुकमाराम, नंदकिशोर, जैसा राम, रामकुमार डारा, भंवर ज्याणी आदि शामिल थे।
hin_Deva hin_Deva